Landwehrkanal

Landwehrkanal (landvernkanalen) er en kanal i Tysklands hovedstad Berlin. Kanalen ble bygget mellom 1845 og 1850, for å forsørge byen med bygnings- og brennmateriale og for å avlaste Spree som transportveg. Den forbinder den øvre Spree ved Østhavnen med den nedre Spree og flyter gjennom bydelene Kreuzberg, Neukölln, Tiergarten og Charlottenburg. Kanalen er 10,3 km lang, og ble utgravet etter planer av Peter Joseph Lenné. 

Begrepet «landvern» betegnet i middelalderens festningsbygning en feltbefestning som lå utenfor bymuren. Den markerte ofte yttergrensen for byens innflytelsesområde, og tjente til å forhindre omgåelse av byen og dens toll og markeder.

Idag brukes den minst 2 meter dype og gjennomsnittlig 23 meter brede kanalen for utfluktsskipsfart.

Under spartakistopprøret i Berlin ble likene av Rosa Luxemburg og Karl Liebknecht dumpet i kanalen 15. januar 1919.

Den 17. februar 1920 ble en 20 år gammel pike, Anna Anderson, reddet fra kanalen, og hevdet at hun var storfyrstinne Anastasia, tsar Nikolai IIs datter, men disse påstandene er tilbakevist da DNA-analyser av de skjelettrestene som er funnet av tsarfamilien har slått fast at ingen av dem overlevde.

Eksterne lenker 
 

Sjøer og kanaler i Berlin
Mitte
Friedrichshain-Kreuzberg
Charlottenburg-Wilmersdorf
Neukölln
Byggverk fullført i 1850
1850 i Europa
Peter Joseph Lenné
Transportbyggverk i Berlin